

**2022.-es évi önkormányzati beszámoló**

**Pilisszentiván, 2023.Január.10**

**Bemutatkozás**

A Pilisszentiváni Nagycsaládos Csoport 1993-óta tevékenykedett Pilisszentivánon, 2007. szeptemberétől egyesületként működtünk tovább. A Pest Megyei Bíróság egyesületünket 2008. augusztus 30-val TE 5054 számon nyilvántartásba vette. A Budapest Környéki Törvényszék 17.Pk.60.176/2007/24. számú végzésében megállapította, hogy civil szervezetünk a 2011. évi CLXXV. törvény szerint 2014. június 1. napjától kezdődő hatállyal továbbra is közhasznú szervezet. Egyesület 2019.Június.11.-én tartott Közgyűlésén módosította az az egyesület alapszabályát, székhelyét, illetve átvezette a megválasztott új tisztségviselők adatait, a változásokat a Budapest Környéki Törvényszék 52.Pk.60.176/2007/31 számú végzésével átvezette

**Az egyesület neve:** Pilisilen Nagycsaládosok Közhasznú Egyesülete

**Székhelye:** 2084 Pilisszentiván, Hársfa u 68

**Az egyesület elnöke:** Kavecz Erika( 70-520-2900)

**Az egyesület elnök helyettese :** Mátrahegyi Ildikó(70-431-9427)

**Az egyesület gazdasági felelőse:** Metzger Balázs(70-708-8777)

**Az egyesület célja:**

Közhasznú tevékenység *folytatása a családok védelméről szóló 2011. évi CCXI törvény 1.§-6.§, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. és 8. pontja alapján:*

* szociális tevékenység, családsegítés,
* gyermek- és ifjúságvédelem, gyermek- és ifjúsági érdekképviselet,
* kulturális tevékenység,

 valamint

* képviseli a nagycsaládosok egyéni és közösségi érdekeit és az illetékes szerveknél eljár a nevükben,
* hirdeti a társadalom számára az anyaság, a család és az élet tiszteletét,
* ösztönzi az egymást követő nemzedékek harmonikus viszonyának kialakítását;
* felmutatja a társadalomnak a nagycsaládhoz fűződő társadalmi értékeket,
* erősíti a tagok között és környezetükben a társadalmi szolidaritást,
* szervezi az egyesület tagjaiból alakuló önsegítő csoportok létrejöttét, támogatja a kölcsönös, egymást segítő tevékenységüket,
* tevékenykedik a családi életre nevelés érdekében.

**Tagjainkról:** Egyesületünknek jelenleg 36 tagcsaládja van. Az új vezetés aktivitásának köszönhetően ez a szám évről-évre folyamatosan növekszik. Van lemorzsolódás is a régi tagok miatt, akiknek felnőttek már a gyermekei.

Az egyesület bevételi forrását a tagcsaládok befizetései (5.000 Ft/év/tagcsalád) amit 2023.-as évtől 10.000 Ft/év/tagcsaládra emelünk, valamint az önkormányzati támogatás jelenti. Természetesen idén is több pályázati lehetőséget megragadtunk, volt ami sikeresen végződött az egyik ilyen pályázat adott lehetőséget arra, hogy Szeptemberben Extrém sport és családi napot tarthassunk a Villa Negránál. Egy másik sikeres pályázaton pedig laptopot és lamináló gépet tudtunk vásárolni. A Noe által hirdetett pályázaton aszaló gépet nyertünk, és az adventi vásári programhoz szintén a Noe.-tól nyertünk 80.000 Ft.-ot.

Az év kicsit nehezen indult a Covid járvány miatt, tavasszal a szemészedést sajnos csak félig tudtuk kivitelezni a sok beteg és eső miatt, így azt lemondtuk, de mindenki a saját környezetében azért szedte a szemetet, és természetesen a pizza ebéd kiszállítva a résztvevő családokhoz nem maradt el.

Meghívást kaptunk tavasszal a nyugdíjas egyesülettől főzőversenyre így ha kisebb létszámmal is de helyt álltunk gyermekeink segítségével és hatalmas babokkal örvendeztettük meg a résztvevőket.

Idén is az iskolakezdési támogatást auchan vásárlási utalványban kapták a családok.

Idén lehetőségünk volt augusztusban iskolaszer adományt gyűjteni az Auchanban ami hatalmas segítség volt a családoknak, és a Tungsram cégtől is kaptunk tanszer adományt.

A Noe szeretet íze programon már többedszerre vettünk részt az általunk készített befőttekkel és lekvárokkal.

Idén szintén kaptunk a NOE.-től élelmiszer és henkel csomagokat. A heti 1x.-i aldi és lidl élelmiszer mentést is folytattuk és folytatjuk továbbra is, ami után egyre nagyobb az érdeklődés a magas infláció miatt.

2022.-ben is megtartottuk egyesületi szülinapunkat ahol a családok karácsoyi fotózáson vehettek részt, és a délutánt egy látványos bűvész showal fűszereztük meg.

A bűvész show után pizza vacsorával kedveskedtünk a tagoknak, és mivel a jelenlegi vezetőség lemondott így megválasztottuk az új vezetőséget is.

Elnök: Kókai Nikoletta

Elnök helyettes: Magyari Csilla

Gazdasági felelős: Kavecz Erika lett.

Az egyesület új székhelye pedig 2084.Pilisszentiván, Rét utca 6

 A vezetőség lejelentése még folyamatban van.

November végén mindenki elkészíthette az adventi koszorúját és átvehette a családonként 1 doboz milka szaloncukrot is.

December.10.-én az iskola aulájában adventi vásárt szerveztünk és a gyerekeknek Picuri Muri koncerttel kedveskedtünk.

***2023.-as Évi Tervek:***

Idén is szeretnék szemétszedést tartani.

Szeretnénk a társaspartikat újra indítani, hogy a közösségi élet ismét utat törhessen.

3éve tartottunk anyadélutánt, jó lenne ismét egy kis feltöltődést tartani az édesanyáknak.

Idén szeretnénk egy új dologba bele vágni és bolhapiacot tartani.

Természetesen elengedhetetlen a Gyermeknap.

Enyhítve a családok iskolakezdési terheit szeretnénk idén is ebben segíteni a már megszokott vásárlási utalvánnyal és adománygyűjtéssel.

Az adventi koszorúkészítés is elengedhetetlen az egyesület életében, és szeretnénk ha ismét adventi vásárt is tarthatnánk.

2023. Program időpontok:

2023.02.12 Bolhapiac

2023.04.01 Szemétszedés

2023.04.11 Bolhapiac

2023.04.22 Anyadélután

2023.06.11 Bolhapiac

2023.06.17 Gyermeknap

2023.08.14 Bolhapiac

2023.09.09 Egyesületi kirándulás

2023.10.08 Bolhapiac

2023.11.04 Egyesületi szülinap pizzázással

2023.11.24 Koszorú készítés

2023.12.02 Adventi vásár

2023. évi Költség terv:

Szemétszedés 50.000 Ft

Gyermeknap-családinap 600.000 Ft

Könyvelés 50.000 Ft

Bank, posta, illeték 50.000 Ft

Adventi koszorú készítés 70.000 Ft

Adventi vásár 200.000 Ft

Iskola kezdési utalvány 150.000 Ft

Egyéb program alapanyag 200.000 Ft

Papír írószer 50.000 Ft

Szállítás költség 70.000 Ft

Pályázatírási díj 200.000 Ft

Összesen 1.690.000 Ft

***Ebből igényelt támogatási díj 1.390..000 Ft***

A 2023.-as évben is szeretnénk Pilisszentivániaknak színvonalas programokat szervezni ezért megragadunk minden lehetőséget, hogy minél több pályázaton tudjunk indulni ez ügyben.

Köszönjük a több éves támogatást és reméljük, hogy továbbra is bízva az egyesületünk munkájában számíthatunk az Önkormányzat segítségére.

Pilisszentiván, 2023.január.10

Tisztelettel:

 Kavecz Erika

 PNKE